CELEX: 32012D0654
Language: sl
Date: 2012-10-04 00:00:00
Title: 2012/654/EU: Izvedbeni sklep Komisije z dne 4. oktobra 2012 o finančnem prispevku Evropske unije za nacionalne programe 6 držav članic (Nemčije, Litve, Nizozemske, Poljske, Švedske in Združenega kraljestva) za zbiranje, upravljanje in uporabo podatkov v sektorju ribištva za leto 2012 (notificirano pod dokumentarno številko C(2012) 6838)

23.10.2012   
            
            
               SL
            
            
               Uradni list Evropske unije
            
            
               L 293/34
            
         IZVEDBENI SKLEP KOMISIJE
   z dne 4. oktobra 2012
   o finančnem prispevku Evropske unije za nacionalne programe 6 držav članic (Nemčije, Litve, Nizozemske, Poljske, Švedske in Združenega kraljestva) za zbiranje, upravljanje in uporabo podatkov v sektorju ribištva za leto 2012
   (notificirano pod dokumentarno številko C(2012) 6838)
   (Besedilo v angleškem, litovskem, nemškem, nizozemskem, poljskem, švedskem in jeziku je edino verodostojno)
   (2012/654/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 861/2006 z dne 22. maja 2006 o vzpostavitvi finančnih ukrepov Skupnosti za izvajanje skupne ribiške politike in na področju pomorskega prava (1) ter zlasti člena 24(1) Uredbe,
   ob upoštevanju naslednjega:
   
               (1)
            
            
               Uredba (ES) št. 861/2006 določa pogoje, pod katerimi lahko države članice prejmejo prispevek Evropske unije za izdatke, ki so nastali z izvajanjem njihovih nacionalnih programov za zbiranje in upravljanje podatkov.
            
         
               (2)
            
            
               Navedeni programi morajo biti sestavljeni v skladu z Uredbo Sveta (ES) št. 199/2008 z dne 25. februarja 2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (2) ter Uredbo Komisije (ES) št. 665/2008 z dne 14. julija 2008 o določitvi podrobnih pravil za uporabo Uredbe Sveta (ES) št. 199/2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (3).
            
         
               (3)
            
            
               Belgija, Bolgarija, Danska, Nemčija, Estonija, Irska, Grčija, Španija, Francija, Italija, Ciper, Latvija, Litva, Malta, Nizozemska, Poljska, Portugalska, Romunija, Slovenija, Finska, Švedska in Združeno kraljestvo so predložili nacionalne programe za zbiranje, upravljanje in uporabo podatkov v sektorju ribištva za obdobje 2011–2013, kakor je določeno v členih 4(4) in 4(5) Uredbe (ES) št. 199/2008. Navedeni programi so bili v letu 2011 odobreni v skladu s členom 6(3) Uredbe (ES) št. 199/2008.
            
         
               (4)
            
            
               Belgija, Bolgarija, Danska, Estonija, Grčija, Italija, Ciper, Latvija, Romunija, Slovenija in Finska za leto 2012 niso spremenili svojih nacionalnih programov za obdobje 2011–2013. Z Izvedbenim sklepom Komisije 2012/276/EU (4) je Komisija določila prispevke za navedene nacionalne programe za leto 2012 za navedene države članice, razen za Grčijo.
            
         
               (5)
            
            
               Nemčija, Irska, Španija, Francija, Litva, Malta, Nizozemska, Poljska, Portugalska, Švedska in Združeno kraljestvo so predložili spremembe za svoje nacionalne programe za leto 2012 v skladu s členom 5(2) Uredbe (ES) št. 199/2008. Spremembe za Nemčijo, Litvo, Nizozemsko, Poljsko, Švedsko in Združeno kraljestvo je Komisija odobrila leta 2012 v skladu s členom 6(3) Uredbe (ES) št. 199/2008.
            
         
               (6)
            
            
               Nemčija, Litva, Nizozemska, Poljska, Švedska in Združeno kraljestvo so predložili tudi letne proračunske napovedi za leto 2012 v skladu s členom 2 Uredbe Komisije (ES) št. 1078/2008 z dne 3. novembra 2008 o določitvi podrobnih pravil za izvajanje Uredbe Sveta (ES) št. 861/2006 glede izdatkov držav članic za zbiranje in upravljanje osnovnih ribolovnih podatkov (5). Komisija je ocenila letne proračunske napovedi držav članic v skladu s členom 4 Uredbe (ES) št. 1078/2008, pri čemer je upoštevala odobrene spremembe nacionalnih programov v skladu s členom 6(3) Uredbe (ES) št. 199/2008.
            
         
               (7)
            
            
               Člen 5 Uredbe (ES) št. 1078/2008 določa, da Komisija odobri letno proračunsko napoved in sprejme odločitev o letnem finančnem prispevku Unije za vsak nacionalni program v skladu s postopkom iz člena 24 Uredbe (ES) št. 861/2006 in na podlagi rezultata vrednotenja letnih proračunskih napovedi iz člena 4 Uredbe (ES) št. 1078/2008.
            
         
               (8)
            
            
               Člen 24(3)(b) Uredbe (ES) št. 861/2006 določa, da se s sklepom Komisije določi višina finančnega prispevka. Člen 16 navedene uredbe določa, da finančni ukrepi Unije na področju zbiranja osnovnih podatkov ne smejo presegati 50 % izdatkov držav članic, nastalih pri izvajanju programa zbiranja, upravljanja in uporabe podatkov v sektorju ribištva.
            
         
               (9)
            
            
               Ta sklep je sklep o financiranju v smislu člena 75(2) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6).
            
         
               (10)
            
            
               Ukrepi iz tega sklepa so v skladu z mnenjem Odbora za ribištvo in ribogojstvo –
            
         SPREJELA NASLEDNJI SKLEP:
   Člen 1
   Največji skupni zneski finančnega prispevka Unije, ki se dodelijo vsaki državi članici za zbiranje, upravljanje in uporabo podatkov v sektorju ribištva za leto 2012, ter višina finančnega prispevka Unije so določeni v Prilogi.
   Člen 2
   Ta sklep je naslovljen na Zvezno republiko Nemčijo, Republiko Litvo, Kraljevino Nizozemsko, Republiko Poljsko, Kraljevino Švedsko in Združeno kraljestvo Velike Britanije in Severne Irske.
   
      V Bruslju, 4. oktobra 2012
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 160, 14.6.2006, str. 1.
   
      (2)  UL L 60, 5.3.2008, str. 1.
   
      (3)  UL L 186, 15.7.2008, str. 3.
   
      (4)  UL L 134, 24.5.2012, str. 27.
   
      (5)  UL L 295, 4.11.2008, str. 24.
   
      (6)  UL L 248, 16.9.2002, str. 1.
   
      PRILOGA
      
         NACIONALNI PROGRAMI 2011–2013
      
      
         UPRAVIČENI IZDATKI IN NAJVIŠJI PRISPEVEK UNIJE ZA LETO 2012
      
      
                  (EUR)
               
            
                  Država članica
               
               
                  Upravičeni izdatki
               
               
                  Najvišji prispevek Unije
                  (v višini 50 %)
               
            
                  Nemčija
               
               
                  6 942 364,00
               
               
                  3 471 182,00
               
            
                  Litva
               
               
                  215 902,00
               
               
                  107 951,00
               
            
                  Nizozemska
               
               
                  4 427 312,00
               
               
                  2 213 656,00
               
            
                  Poljska
               
               
                  967 705,00
               
               
                  483 852,50
               
            
                  Švedska
               
               
                  5 961 618,00
               
               
                  2 980 809,00
               
            
                  Združeno kraljestvo
               
               
                  8 544 243,00
               
               
                  4 272 121,50
               
            
                  Skupaj
               
               
                  27 059 144,00
               
               
                  13 529 572,00